Source: http://njt.hu/cgi_bin/njt_doc.cgi?docid=117387.260846
Timestamp: 2018-08-19 23:05:16+00:00

Document:
28/2008. (II. 15.) Korm. rendelet
a kultúrát és a kulturális örökség megőrzését előmozdító állami támogatásokról
a kultúrát és a kulturális örökség megőrzését előmozdító állami támogatásokról1
A Kormány az államháztartásról szóló 1992. évi XXXVIII. törvény 124. § (2) bekezdésének v) pontjában kapott felhatalmazás alapján a következőket rendeli el:
1. §2 A rendelet hatálya az Európai Unió működéséről szóló szerződés 107. cikk (3) bekezdés d) pontja szerinti, a belső piaccal összeegyeztethetőnek tekinthető, a kultúrát és a kulturális örökség megőrzését előmozdító támogatásokra terjed ki.
2. § (1) Támogatás pályázat alapján, valamint pályázaton kívüli támogatás keretében adható.
(2) A támogatások nyújtására irányuló pályázati felhívásokban, a támogatások jogcímei tekintetében, továbbá a pályázatok kezelése, elbírálása, a szerződéskötés és ellenőrzés, valamint a célelőirányzatok forrásainak felhasználása során biztosítani kell a pályázati programok átláthatóságát.
3. § (1)3 A támogatás forrása Magyarország központi költségvetése.
(2) A Nemzeti Kulturális Alapból nyújtható támogatásokra a Nemzeti Kulturális Alapról szóló 1993. évi XXIII. törvény, valamint a Nemzeti Kulturális Alapról szóló 1993. évi XXIII. törvény végrehajtásáról szóló 9/2006. (V. 9.) NKÖM rendelet szabályait kell alkalmazni.
4. §4 Magyarország központi költségvetéséből támogatást (a továbbiakban: támogatás) az alkotóművészeti, az előadóművészeti, a múzeumi, a könyvtári, a levéltári, a közművelődési és az örökségvédelmi-műemlékvédelmi tevékenységek tekintetében a következő célokra lehet nyújtani:
i)5 a nemzetiségek kultúrájának támogatására.
5. §6 A támogatás éves keretösszegét a Magyarország központi költségvetéséről szóló törvény határozza meg.
6. §7 Támogatást természetes és jogi személyek, valamint egyéni vállalkozások igényelhetnek.
7. § (1)8 A támogatást nyújtó szerv – a kultúráért felelős miniszter kivételével – a támogatás odaítélése előtt 30 nappal regisztrálja magát – a tervezett támogatási összeg megjelölésével – az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 1. § (3) bekezdése szerinti, az állami támogatások versenyszempontú ellenőrzéséért felelős szervezetnél.
(2) Pályázaton kívüli visszatérítendő, illetőleg vissza nem térítendő támogatás csak akkor nyújtható, ha
b) kulturális hatása országos, illetőleg nemzetközi,
c) a támogatás biztosításával jelentős előny érhető el, illetőleg jelentős hátrány hárítható el, vagy
(3) A pályázaton kívüli támogatás iránti kérelmet megfelelő dokumentumokkal és adatokkal alá kell támasztani és meg kell jelölni a támogatási igény nagyságát.
(4)9 A támogatás pályázaton kívüli odaítéléséről – jogszabály eltérő rendelkezése hiányában – a támogatást nyújtó szerv vezetője dönt.
8. § A támogatás mértékének felső határa nem haladhatja meg az elszámolható költségek 100%-át.
9. § (1) Ez a rendelet a kihirdetését követő 8. napon lép hatályba, rendelkezéseit a hatálybalépés után benyújtott támogatás iránti kérelmek elbírálása esetén kell alkalmazni.
(2)10 E rendelet alapján 2018. szeptember 1. napjáig nyújtható támogatás.
(3)11 E rendeletnek a kultúrát és a kulturális örökség megőrzését előmozdító állami támogatásokról szóló 28/2008. (II. 15.) Korm. rendelet módosításáról szóló 258/2012. (IX. 14.) Korm. rendelettel (a továbbiakban: R.) megállapított rendelkezéseit az R. hatálybalépésekor12 folyamatban levő támogatási kérelmek esetében is alkalmazni kell.
10. §13 E rendelet az Európai Bizottság SA.34770 (2012/N-2). számú határozatával jóváhagyott kulturális célú állami támogatást tartalmaz.
1 A rendeletet a 222/2014. (IX. 4.) Korm. rendelet 2. § 168. pontja hatályon kívül helyezte 2014. szeptember 5. napjával. Alkalmazására lásd e hatályon kívül helyező rendelet 1. §-át.
2 Az 1. § a 37/2011. (III. 22.) Korm. rendelet 40. § (7) bekezdés a)–b) pontja szerint módosított szöveg.
3 A 3. § (1) bekezdése a 258/2012. (IX. 14.) Korm. rendelet 1. § (1) bekezdésével megállapított szöveg.
4 A 4. § nyitó szövegrésze a 258/2012. (IX. 14.) Korm. rendelet 1. § (9) bekezdése szerint módosított szöveg.
5 A 4. § i) pontja a 258/2012. (IX. 14.) Korm. rendelet 1. § (2) bekezdésével megállapított szöveg.
6 Az 5. § a 258/2012. (IX. 14.) Korm. rendelet 1. § (3) bekezdésével megállapított szöveg.
7 A 6. § a 73/2014. (III. 13.) Korm. rendelet 2. §-a szerint módosított szöveg.
8 A 7. § (1) bekezdése a 258/2012. (IX. 14.) Korm. rendelet 1. § (4) bekezdésével megállapított szöveg.
9 A 7. § (4) bekezdése a 258/2012. (IX. 14.) Korm. rendelet 1. § (5) bekezdésével megállapított szöveg.
10 A 9. § (2) bekezdése a 258/2012. (IX. 14.) Korm. rendelet 1. § (6) bekezdésével megállapított szöveg.
11 A 9. § (3) bekezdését a 258/2012. (IX. 14.) Korm. rendelet 1. § (7) bekezdése iktatta be.
12 A hatálybalépés időpontja 2012. szeptember 15.
13 A 10. §-t a 258/2012. (IX. 14.) Korm. rendelet 1. § (8) bekezdése iktatta be.

References: §2
 §4
 §6
 §7
 §13
 § 168